Avis juridique important

|

51996PC0707

Ehdotus neuvoston päätökseksi jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä ja meriliikenteen sopimuksiin liittyvästä valtuutusmenettelystä  /* KOM/96/0707 lopull. - SYN 97/0012 */

Virallinen lehti nro C 113 , 11/04/1997 s. 0011

Ehdotus neuvoston päätökseksi jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä ja meriliikenteen sopimuksiin liittyvästä valtuutusmenettelystä (97/C 113/05) (ETA:n kannalta merkityksellinen teksti) KOM(96) 707 lopull. - 97/0012(SYN)(Komission esittämä 14 päivänä maaliskuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 84 artiklan 2 kohdan,ottaa huomioon komission ehdotuksen,toimii yhteistyössä Euroopan parlamentin kanssa perustamissopimuksen 189 c artiklassa tarkoitettua menettelyä noudattaen,ottaa huomioon talous- ja sosiaalikomitean lausunnon,sekä katsoo, ettäyhteisön ulkosuhteiden kehittäminen meriliikenteen alalla edellyttää riittävää ja tehokasta tietojen vaihtoa sekä komission ja jäsenvaltioiden oikeaan aikaan käymiä neuvotteluja,neuvoston päätöksessä 77/587/ETY (1) määrätään jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä,neuvotteluissa olisi käsiteltävä jo tapahtuneen kehityksen lisäksi parhaillaan tapahtuvaa kehitystä suhteissa kolmansien maiden kanssa,olisi luotava asianmukaiset keinot sellaisten ongelmien ratkaisemiseksi, jotka voivat aiheutua kolmansien maiden kanssa tai niiden välillä käytävästä kaupasta meriliikenteen alalla,tästä syystä neuvottelut olisi säädettävä pidettäväksi säännöllisin väliajoin,olisi harkittava asianmukaisia toimintatapoja kansainvälisissä järjestöissä aiheutuvien ongelmien ratkaisemiseksi; olisi otettava käyttöön menettely yhteisön ja jäsenvaltioiden yhteisen kannan määrittämiseksi yhteisen edun mukaisiin kysymyksiin, joista keskustellaan kansainvälisissä järjestöissä; joko komission tai neuvoston puheenjohtajana toimivan jäsenvaltion olisi esitettävä tällainen kanta sen mukaan, kuuluvatko käsiteltävät kysymykset yhteisön vai jäsenvaltioiden toimivaltaan,jäsenvaltioiden ja kolmansien maiden välisiä merenkulkualan suhteita säännellään kahdenvälisin sopimuksin sekä muiden kahdenvälisten ja monenvälisten järjestelyjen avulla, jotka sisältävät määräyksiä, jotka liittyvät tai joita sovelletaan sellaisiin merenkulkualan palveluihin liittyviin kysymyksiin kuten pääsyyn meriliikenteen markkinoille, mukaan lukien multimodaalikuljetukset, niihin liittyvä maissa toteutettava toiminta, liikkeen perustaminen ulkomaille, pääsy satamiin, sataman ja muiden siihen liittyvien palvelujen ja laitteiden käyttö, merenkulkualan palvelujen tarjoamiseen liittyvät maksut, ja liitännäispalvelut,on luotava sääntelykehys jäsenvaltioiden kolmansien maiden kanssa käymille neuvotteluille; komission olisi voitava valtuuttaa jäsenvaltiot käymään kahdenvälisiä neuvotteluja sekä tekemään tai uusimaan sopimuksia kolmansien maiden kanssa; soveltuvissa tapauksissa valtuutuksen voidaan katsoa olevan olemassa ilman erillisiä toimenpiteitä,on luotava tehokas menettely sen varmistamiseksi, että tutkitaan merenkulkualan kauppasuhteita koskevat kahdenväliset meriliikennesopimukset ja muut kahdenväliset järjestelyt, joita jäsenvaltiot aikovat tehdä kolmansien maiden kanssa,tällaisen tutkimuksen tarkoituksena on määrittää, ovatko ehdotetut sopimukset yhteisön lainsäädännön ja yhteisen meriliikennepolitiikan kanssa yhdenmukaiset niin, että ne eivät muodostaisi esteitä kyseiselle politiikalle tai sen toimeenpanolle,tietyissä tapauksissa saattaa olla aiheellista, että tapauksen mukaan joko neuvosto tai komissio, joka valtuuttaessaan jäsenvaltion neuvottelemaan sopimuksesta, antaa ehdot tällaisten neuvottelujen käymiselle,olisi perustettava komitea tämän päätöksen täytäntöönpanoa varten,tämä päätös ei koske niiden sopimusten neuvottelumenettelyjä, joita komissio tekee kolmansien maiden kanssa tai kansainvälisissä järjestöissä, jatämä päätös olisi korvattava erillisellä säädöksellä päätöksellä 77/587/ETY perustettuun menettelyyn tehtävien muutosten ja uusien tärkeiden menettelyiden käyttöönoton perusteella,ON TEHNYT TÄMÄN PÄÄTÖKSEN:1 artikla 1. Jäsenvaltiot ja komissio neuvottelevat keskenään tässä päätöksessä säädettyjen edellytysten mukaisesti:a) meriliikennettä koskevista kysymyksistä, joita käsitellään kansainvälisissä järjestöissä; sekäb) suhteista kolmansiin maihin meriliikenteen alalla sekä alalla tehtyjen kahden- ja monenvälisten sopimusten neuvotteluista, niiden tekemisestä ja toiminnasta.2. Neuvottelut järjestetään- säännöllisin väliajoin vähintään joka toinen kuukausi, ja- milloin tahansa jäsenvaltion tai komission pyynnöstä kahden viikon kuluessa pyynnöstä tai kiireellisissä tapauksissa niin pian kuin mahdollista.2 artikla 1. Edellä 1 artiklan a alakohdassa tarkoitettujen neuvottelujen päätavoitteena on:a) käsitellä kaikkia kysymyksiä, jotka voivat aiheuttaa yhteistä etua koskevia ongelmia;b) näiden ongelmien luonteen mukaan:- tutkia, olisiko jäsenvaltioiden sovitettava yhteen toimintansa kyseisissä kansainvälisissä järjestöissä,- harkita muita tarkoituksenmukaisia lähestymistapoja.2. Jäsenvaltioiden ja komission on niin aikaisin kuin mahdollista toimitettava toisilleen tiedot, joilla on merkitystä 1 kohdassa tarkoitettujen tavoitteiden kannalta.3 artikla 1. Edellä 1 artiklan ensimmäisen alakohdan b alakohdassa tarkoitettujen neuvottelujen tärkeimmät tavoitteet ovat:a) tarkastella kolmansien maiden kanssa luotujen suhteiden kehitystä merenkulkualalla;b) käsitellä kahden- tai monenvälisten merenkulkualan sopimusten tai meriliikennepalvelujen tarjoamiseen liittyvien muiden järjestelyiden neuvotteluja, toteuttamista ja toimintaa;c) käsitellä ongelmia, jotka aiheutuvat kolmansien maiden kanssa tai niiden välillä käytävästä kaupasta meriliikenteen alalla, kuten:- pääsyn rajoittaminen meriliikenteen markkinoille ja siihen liittyviin maissa tapahtuviin toimintoihin,- muut kolmansien maiden yksipuolisesti toteuttamat merenkulkuun vaikuttavat toimenpiteet, esimerkiksi syrjivä verotus tai alusten syrjintä satamissa;d) käsitellä kaikkia kysymyksiä, jotka voivat aiheuttaa yhteistä etua koskevia ongelmia;e) luoda mahdollisesti aiheutuvien ongelmien luonteen perusteella tarkoituksenmukaisia toimintatapoja tällaisten ongelmien ratkaisemiseksi.2. Edellä 1 artiklan ensimmäisen alakohdan b alakohdassa tarkoitettuja neuvotteluja varten jokaisen jäsenvaltion on ilmoitettava muille jäsenvaltioille ja komissiolle sen ja kolmansien maiden välisissä suhteissa meriliikenteen alalla tapahtuneesta kehityksestä sekä siitä, miten alalla tehdyt kahden- ja monenväliset sopimukset toimivat.3. Kun jäsenvaltio haluaa neuvotella kolmannen maan kanssa tai tehdä sopimuksen, josta se on neuvotellut ja jonka se on parafoinut tai allekirjoittanut, mutta se ei ole toteuttanut kaikkia menettelyjä sopimuksen voimaan saattamiseksi, sen on jätettävä komissiolle sopimusta koskeva pyyntö ja ilmoitettava tästä muille jäsenvaltioille. Pyynnössä jäsenvaltion on määritettävä suunnitellun sopimuksen perusteet ja tavoitteet sekä liitettävä mukaan sopimusehdotuksen luonnosteksti.Kun jäsenvaltio haluaa pidentää tai ilman eri toimenpiteitä jatkaa tämän päätöksen tekopäivänä voimassa olevan sopimuksen voimassaoloaikaa, sen on jätettävä komissiolle pyyntö ja ilmoitettava tästä muille jäsenvaltioille vähintään neljä kuukautta ennen sopimuksen voimassaoloajan pidentämistä tai sen irtisanomisajan päättymistä. Jäsenvaltion on liitettävä pyyntöön sopimuksen jäljennös.4 artikla 1. Jos komissio tai yksikään jäsenvaltio ei ole pyytänyt neuvottelujen järjestämistä kahden kuukauden kuluessa siitä, kun asianomainen jäsenvaltio on jättänyt 3 artiklan 3 kohdassa tarkoitetun pyynnön, eikä komissio ole antanut asianomaisen jäsenvaltion ymmärtää vastustavansa tällaisia neuvotteluja millään lailla kolmen kuukauden kuluessa pyynnön vastaanottamisesta, asianomainen jäsenvaltio voi neuvoston asetuksen (ETY) N:o 4055/86 5 artiklaa rajoittamatta katsoa saaneensa ilman erillisiä toimenpiteitä valtuutuksen, jonka perusteella se voi tapauksen mukaan käydä kahdenvälisiä neuvotteluja pyyntönsä mukaisesti, toteuttaa kaikki menettelyt sopimuksen voimaan saattamiseksi tai pidentää sopimuksen voimassaoloa.2. Jos komissio päättää mahdollisten neuvottelujen jälkeen, että suunnitteilla olevan sopimuksen määräykset eivät ole ristiriidassa yhteisen meriliikennepolitiikan ja sen tavoitteiden kanssa eivätkä muodostaisi estettä kyseiselle politiikalle tai sen toimeenpanolle, kyseiselle jäsenvaltiolle voidaan tarvittaessa myöhemmin täsmennettävin ehdoin myöntää valtuutus käydä kahdenväliset neuvottelut asianomaisen kolmannen maan kanssa.3. Jos komissio päättää mahdollisten neuvottelujen jälkeen, että jokin määräys suunnitteilla olevassa sopimuksessa ei ole yhteisen meriliikennepolitiikan ja sen tavoitteiden mukainen tai voisi muodostaa esteen kyseiselle politiikalle tai sen toimeenpanolle, komissio ilmoittaa tästä asianomaiselle jäsenvaltiolle ja antaa asiasta tiedon muille jäsenvaltioille. Komissio voi liittää tällaiseen ilmoitukseen ehdot, joilla sopimukselle voitaisiin myöntää valtuutus.5 artikla 1. Kun neuvottelumenettely on saatettu päätökseen, asianomaisen jäsenvaltion on annettava komissiolle tiedoksi neuvottelujen lopulliset tulokset. Jos komissio ei ilmoita vastustavansa sopimuksen tekoa kolmen kuukauden kuluessa siitä, kun se on vastaanottanut neuvottelujen tulokset, asianomainen jäsenvaltio voi allekirjoittaa kyseisen sopimuksen.2. Jos komissio vastustaa jotakin sopimuksen kohtaa, kyseisen jäsenvaltion on neuvoteltava sopimuksesta uudelleen komission asettamin ehdoin.6 artikla 1. Jäljempänä 7 artiklan 1 kohdassa perustetussa komiteassa käydään neuvottelut, joista säädetään tässä päätöksessä.2. Edellä 2 artiklan 1 kohdan b alakohdassa tarkoitetut meriliikenteen taloudellisia ja kaupallisia näkökohtia koskevat kannat, jotka yhteisö ja jäsenvaltiot esittävät kansainvälisissä järjestöissä, vahvistetaan 7 artiklan 2 kohdassa säädettyä menettelyä noudattaen.Kun kanta koskee yhteisön toimivaltaan kuuluvaa asiaa, komissio esittää sen; jos on kyse jäsenvaltioiden toimivaltaan kuuluvasta asiasta, neuvoston puheenjohtajana toimiva jäsenvaltio esittää sen. Jos komissiolla tai puheenjohtajana toimivalla jäsenvaltiolla ei kuitenkaan ole sellaista asemaa kyseisessä kansainvälisessä järjestössä, että se voisi ilmaista kantansa, asianmukaiset yksityiskohtaiset säännöt määritellään kannan vahvistamispäätöksessä.7 artikla 1. Komissiota avustaa jäsenvaltioiden edustajista koostuva komitea, jonka puheenjohtajana toimii komission edustaja.2. Komission edustaja esittää komitealle luonnoksen kaikista toteutettavista toimenpiteistä. Komitea antaa lausuntonsa luonnoksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio vahvistaa suunnitellut toimenpiteet, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaiset tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kahden kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.8 artikla Tässä päätöksessä säädetyillä menettelyillä ei rajoiteta menettelyitä, jotka koskevat komission suositusta neuvotella sopimuksen tekemisestä kolmannen maan tai kolmansista maista koostuvan ryhmän kanssa tai kansainvälisessä järjestössä taikka tällaisen sopimuksen tekemistä.9 artikla Kumotaan päätös 77/587/ETY.Neuvosto käsittelee komission antaman kertomuksen, joka koskee tällä päätöksellä luodun menettelyn toimintaa, ennen 31 päivää joulukuuta 2000 ja päättää kertomuksen muutos- tai täydennysehdotuksista, joita kokemuksen perusteella tarvitaan.10 artikla Tämä päätös on osoitettu kaikille jäsenvaltioille.(1) EYVL N:o L 239, 17.9.1977.


               EUROOPAN KOMISSIO
            Bryssel 7.4.2017
            COM(2017) 166 final
            2017/0077(NLE)
            Ehdotus
            NEUVOSTON PÄÄTÖS
            Euroopan unionin puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden muuttamista koskeviin ehdotuksiin yleissopimuksen sopimuspuolten konferenssin kahdettatoista kokousta varten

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Muuttavien luonnonvaraisten eläinten suojelemisesta tehdyn yleissopimuksen (tunnetaan myös CMS- tai Bonnin yleissopimuksena) tavoitteena on maalla tai meressä elävien muuttavien lajien sekä muuttavien lintujen suojelu niiden koko esiintymisalueella. Kyseessä on hallitustenvälinen yleissopimus, joka on tehty YK:n ympäristöohjelman puitteissa. Se koskee luonnonvaraisten eläinten ja luontotyyppien maailmanlaajuista suojelua. Euroopan unioni on ollut yleissopimuksen sopimuspuoli 1. marraskuuta 1983 alkaen
                  1
               .

               Suojeltavat muuttavat lajit luetellaan yleissopimuksen liitteessä I (uhanalaiset lajit) ja liitteessä II (sopimuksiin sisällytettävät muuttavat lajit).

               Sopimuspuolten konferenssi on yleissopimuksen päätöksentekoelin, jolla on valtuudet arvioida muuttavien eläinlajien suojelun tasoa ja muuttaa tarvittaessa yleissopimuksen liitteitä I ja II.

               Yleissopimuksen XI artiklan mukaan jokainen sopimuspuoli voi esittää muutoksia. Yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat jättäneet varauman.

               Yleissopimuksen sopimuspuolten konferenssin kahdestoista kokous järjestetään Manilassa Filippiineillä 22.–28. lokakuuta 2017. Tätä kokousta varten ehdotetaan, että unioni tekee ehdotukset yleissopimuksen liitteen II muuttamiseksi. Tarkoituksena on lisätä kahden lintulajin, Lanius excubitor excubitor ja Lanius minor, suojelua lajien esiintymisalueella, myös unionin ulkopuolella, seuraavien näkökohtien perusteella: 1) näiden lajien sisällyttäminen on tieteellisesti perusteltua; 2) lajien sisällyttäminen on EU:n lainsäädännön mukaista; ja 3) unioni on sitoutunut kansainväliseen yhteistyöhön luonnon monimuotoisuuden suojelemiseksi. Tämän vuoksi on tarpeen, että neuvosto tekee päätöksen unionin puolesta omaksuttavasta kannasta muutoksia koskeviin ehdotuksiin sopimuspuolten konferenssin kahdettatoista kokousta varten.

               Määräaika, jonka yleissopimuksen sihteeristö on yleissopimuksen XI artiklan 3 kappaleen mukaisesti asettanut muutoksia koskevien ehdotuksen jättämiselle, on 25. toukokuuta 2017.

               Yleissopimuksen sihteeristö voi ennen sopimuspuolten konferenssin kahdettatoista kokousta toimittaa tiedoksi muiden sopimuspuolten tekemät ehdotukset yleissopimuksen liitteiden I ja II muuttamisesta, ja tämä voi myös edellyttää päätöstä unionin puolesta omaksuttavasta kannasta kyseisiin ehdotuksiin.

               •Yhdenmukaisuus muiden alaa koskevien politiikkojen säännösten kanssa

               Tämä ehdotus ei edellyttäisi muutoksia unionin lainsäädäntöön, koska se koskee kahta lajia, joita jo suojellaan asianmukaisesti unionin lainsäädännöllä, erityisesti lintudirektiivillä
                  2
               .

               •Yhdenmukaisuus unionin muiden politiikkojen kanssa

                  Ehdotus on yhdenmukainen seitsemännen ympäristöalan toimintaohjelman
                     3
                   ja vuoteen 2020 ulottuvan luonnon monimuotoisuutta koskevan EU:n strategian
                     4
                  , erityisesti sen tavoitteen 6 (maailman luonnon monimuotoisuuden häviämisen torjumisen edistäminen) kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotuksen oikeusperustana on SEUT-sopimuksen 192 artiklan 1 kohta yhdessä sen 218 artiklan 9 kohdan kanssa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Asiantuntijatiedon keruu ja käyttö

                  Ranska toimitti unionin puolesta lintu- ja luontodirektiivien asiantuntijaryhmän kautta harkittavaksi muutosehdotukset, jotka sisältyvät tähän ehdotukseen. Jäsenvaltioiden kantoja kuultiin epävirallisesti.

               4.TALOUSARVIOVAIKUTUKSET

                  Ei sovelleta

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ehdotuksella ei luoda uusia seuranta- tai raportointivaatimuksia. Täytäntöönpanon suunnittelu ja seuranta toteutettaisiin osana yleissopimuksen tavanomaisia suunnittelu- ja raportointitoimia.

               2017/0077 (NLE)

               Ehdotus

               NEUVOSTON PÄÄTÖS

               Euroopan unionin puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden muuttamista koskeviin ehdotuksiin yleissopimuksen sopimuspuolten konferenssin kahdettatoista kokousta varten

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Muuttavien luonnonvaraisten eläinten suojelemista koskevan yleissopimuksen, jäljempänä 'yleissopimus', sellaisena kuin se on hyväksyttynä neuvoston päätöksellä 82/461/ETY
                  5
               , sopimuspuolena Euroopan unioni voi tehdä ehdotuksia suojeltavien lajien luettelot sisältävien yleissopimuksen liitteiden muuttamiseksi.

               (2)Sopimuspuolten konferenssi on yleissopimuksen päätöksentekoelin, jolla on valtuudet muun muassa arvioida muuttavien eläinlajien suojelun tasoa ja tarvittaessa muuttaa yleissopimuksen liitteitä I ja II.

               (3)Vaikuttaa siltä, että lajien Lanius excubitor excubitor ja Lanius minor sisällyttäminen liitteeseen II olisi tieteellisesti perusteltua ja unionin lainsäädännön mukaista ja se vastaisi unionin sitoumusta kansainväliseen yhteistyöhön luonnon monimuotoisuuden suojelemiseksi.

               (4)Sopimuspuolten konferenssin Manilassa Filippiineillä 22.–28. lokakuuta 2017 järjestettävää kahdettatoista kokousta varten unionin olisi ehdotettava liitteen II muuttamista siten, että siihen sisällytetään lajit  Lanius excubitor excubitor ja Lanius minor.

               (5)Nämä ehdotukset olisi toimitettava yleissopimuksen sihteeristölle,

               ON HYVÄKSYNYT TÄMÄN PÄÄTÖKSEN:

               1 artikla

               Komissio valtuutetaan muuttavien luonnonvaraisten eläinten suojelemista koskevan yleissopimuksen sopimuspuolten konferenssin kahdettatoista kokousta varten toimittamaan unionin puolesta ehdotus muuttavien luonnonvaraisten eläinten suojelua koskevan yleissopimuksen liitteen II muuttamisesta niin, että siihen sisällytetään lajit Lanius excubitor excubitor ja Lanius minor.

               Komissio toimittaa nämä ehdotukset yleissopimuksen sihteeristölle.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10.

                     (2)
                  Neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta, EYVL L 103, 25.4.1979, s. 1.

                     (3)
                  Euroopan parlamentin ja neuvoston päätös N:o 1386/2013/EU, annettu 20 päivänä marraskuuta 2013, vuoteen 2020 ulottuvasta yleisestä unionin ympäristöalan toimintaohjelmasta ”Hyvä elämä maapallon resurssien rajoissa”, EUVL L 354, 28.12.2013, s. 171.

                     (4)
                  KOM(2011) 244 lopullinen ”Luonnonpääoma elämämme turvaajana: luonnon monimuotoisuutta koskeva EU:n strategia vuoteen 2020”.

                     (5)
                  Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10.


Avis juridique important

|

52001PC0642

Ehdotus: neuvoston päätös luvan antamisesta Alankomaille soveltaa eriytettyä valmisteverokantaa vähärikkiseen bensiiniin direktiivin 92/81/ETY 8 artiklan 4 kohdan mukaisesti  /* KOM/2001/0642 lopull. */

Ehdotus: NEUVOSTON PÄÄTÖS luvan antamisesta Alankomaille soveltaa eriytettyä valmisteverokantaa vähärikkiseen bensiiniin direktiivin 92/81/ETY 8 artiklan 4 kohdan mukaisesti(komission esittämä)PERUSTELUT1. Pyynnön esittäminenAlankomaat ilmaisi 24. heinäkuuta 2001 päivätyllä kirjeellä, jota se täydensi  23. elokuuta 2001, komissiolle halunsa ottaa käyttöön eriytetty valmisteverokanta bensiinille, jonka rikkipitoisuus on enintään 50 partikkelia miljoonassa (ppm), kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaisesti.[1]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Vähärikkisellä bensiinillä tarkoitetaan bensiiniä, jonka rikkipitoisuus vastaa kyseisille moottoripolttoaineille bensiinin ja dieselpolttoaineiden laadusta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY [2] säädettyjä ympäristöperusteisia laatuvaatimuksia (50 ppm).[2]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL  L 74, 27.3.1993, s. 81).Alankomaiden mukaan ehdotetun valmisteveron alennuksen tavoitteena on edistää ympäristöä säästävämmän polttoaineen käyttöä.Bensiinin, jonka rikkipitoisuus on enintään 50 partikkelia miljoonassa, valmisteveroa alennettaisiin 0,03 Alankomaiden guldenia (0,0136 euroa) litralta. Toimenpiteen vuosittainen vaikutus talousarvioon olisi arviolta 75 miljoonaa euroa.Toimenpide tulee voimaan 1 päivänä lokakuuta 2002, ja sen voimassaolo päättyy 1 päivänä tammikuuta 2005.Alankomaiden mukaan kyseinen valmisteveron alennus ei muodosta valtiontukea, etenkin koska sen vaikutus on yleinen eli sitä sovelletaan kaikkiin kuluttajiin talouden sektorista riippumatta.2. Komission arvioKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä.Alankomaat pyysi 24. heinäkuuta 2001 ja 23. elokuuta 2001 päivätyillä kirjeillään lupaa soveltaa eriytettyä valmisteverokantaa vähärikkiseen bensiiniin (50 ppm) 1. lokakuuta 2002 alkaen.Alankomaiden pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Suunnitellun toimenpiteen käyttöönoton jälkeen Alankomaissa sovellettaisiin polttoaineena käytettävään bensiiniin seuraavia eriytettyjä valmisteverokantoja:>TAULUKON PAIKKA>Eriytetyt valmisteverokannat olisivat näin ollen direktiivin 92/82/ETY [3] 3 ja 4 artiklassa tarkoitettuja yhteisön vähimmäismääriä koskevien säännösten mukaiset.[3]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Tarkasteltuaan asiaa perusteellisesti komissio tunnustaa verotukseen liittyvien kannustustoimenpiteiden tärkeyden paranneltujen polttoaineiden käytön edistämiseksi ja toteaa, että valmisteveron alennus on yleinen, eli jokainen kuluttaja, joka hankkii vähärikkistä bensiiniä Alankomaissa, tosiasiassa hyötyy tästä veron alennuksesta. Lisäksi polttoaineiden laatu on tyydyttävä ja niitä on saatavilla riittävästi.Poikkeus noudattaa ympäristötavoitetta: toimenpiteen on todettu parantavan ilmanlaatua.Valmisteveron alennuksen soveltamisaika on rajoitettu. Toimenpiteen voimassaoloaika päättyy sopivasti 31. joulukuuta 2004, sillä tätä seuraavasta päivästä alkaen kyseisen polttoaineen käyttö on pakollista bensiinin ja dieselpolttoaineiden laadusta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY mukaisesti.Komissio huomauttaa myös, että neuvosto hyväksyi 12. maaliskuuta 2001 verokantojen eriyttämisen Alankomaissa maantieliikenteen ajoneuvojen moottoripolttoaineena käytettävän enintään 50 ppm rikkiä sisältävän kaasuöljyn osalta [4]. Lisäksi neuvosto on jo hyväksynyt direktiivin 92/81/ETY 8 artiklan 4 kohdan mukaisen poikkeuksen, jota sovelletaan Saksassa [5] ja Belgiassa [6] enintään 50 ppm rikkiä sisältäviin moottoripolttoaineisiin.[4]  Neuvoston päätös 2001/229/EY, 12.3.2001 (EYVL L 84, 23.3.2001).[5]  Huhtikuun 10.4.2000 tehdyssä päätöksessä 2000/283/EY säädetään, että Saksalla on lupa soveltaa 1.11.2001-31.12.2002 eriytettyä valmisteverokantaa moottoripolttoaineisiin, joiden rikkipitoisuus on enintään 50 ppm, edellyttäen että kivennäisöljyjen valmisteverojen määrien lähentämisestä 19.10.1992 annetun neuvoston direktiivin 92/82/ETY mukaisia velvoitteita ja erityisesti sen 4 ja 5 artiklassa säädettyjä vähimmäisvalmisteverokantoja noudatetaan.[6]  Neuvoston päätös 2001/439/EY, 5.6.2001 (EYVL L 155, 12.6.2001).3. PäätösNeuvoston direktiivin 92/81/ETY 8 artiklan 4 kohdan mukaisesti komissio ehdottaa neuvostolle, että se päättäisi antaa Alankomaille luvan soveltaa moottoripolttoaineena käytettävään vähärikkiseen (enintään 50 ppm) bensiiniin eriytettyä valmisteverokantaa, jonka enimmäismäärä on 0,03 Alankomaiden guldenia (0,0136 euroa) litralta, 1. lokakuuta 2002 alkaen 31. joulukuuta 2004 asti.Ehdotus: NEUVOSTON PÄÄTÖS luvan antamisesta Alankomaille soveltaa eriytettyä valmisteverokantaa vähärikkiseen bensiiniin direktiivin 92/81/ETY 8 artiklan 4 kohdan mukaisesti(ainoastaan hollanninkielinen toisinto on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [7] ja erityisesti sen 8 artiklan 4 kohdan,[7]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen [8],[8]  EYVL L [...], [...], s. [..].sekä katsoo seuraavaa:1) Alankomaat on pyytänyt lupaa soveltaa eriytettyä valmisteverokantaa vähärikkiseen bensiiniin (50 ppm) 1 päivästä lokakuuta 2002 alkaen.2) Muille jäsenvaltioille on ilmoitettu Alankomaiden pyynnöstä.3) Alankomaiden ehdottamasta valmisteveron eriytyksestä, jonka suuruus on  0,0136 euroa litralta, on oltava hyötyä kaikille vähärikkisen bensiinin käyttäjille. Tämä toimenpide on kivennäisöljyjen valmisteverojen määrien lähentämisestä 19 päivänä lokakuuta 1992 annetun direktiivin 92/82/ETY [9] 3 ja 4 artiklassa tarkoitettuja valmisteverojen vähimmäismääriä koskevien säännösten mukainen.[9]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).4) Pyydetty poikkeus noudattaa ympäristötavoitetta: toimenpiteen on todettu parantavan ilmanlaatua.5) Vähärikkinen bensiini on bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY [10] säädettyjen ympäristöperusteisten laatuvaatimusten (rikin enimmäispitoisuus 50 ppm) mukaista. Kyseisen direktiivin  3 artiklan säännösten mukaisesti bensiinin, jonka rikkipitoisuus on enintään 50 ppm, käyttö on periaatteessa pakollista 1 päivästä tammikuuta 2005. Näin ollen on aiheellista vahvistaa, että poikkeuksen voimassaolo päättyy 31 päivänä joulukuuta 2004, jollei direktiivin 92/81/ETY 8 artiklan 5 kohdan nojalla toisin päätetä.[10]  EYVL L 350, 28.12.1998, s. 58, direktiivi sellaisena kuin se on muutettuna komission direktiivillä 2000/71/EY (EYVL L 287, 14.11.2000, s. 46).6) Käytettävissä olevien tietojen perusteella komissio ja kaikki jäsenvaltiot arvioivat, että eriytetyn valmisteverokannan soveltaminen vähärikkisiin moottoripolttoaineisiin ei vääristä kilpailua yhteisen edun vastaisesti eikä haittaa sisämarkkinoiden toimintaa.7) Komissio tarkastelee määräajoin alennuksia ja vapautuksia tarkistaakseen, vääristävätkö ne kilpailua, haittaavatko ne sisämarkkinoiden toimintaa ja ovatko ne yhteisön ympäristönsuojelupolitiikan mukaisia,ON TEHNYT TÄMÄN PÄÄTÖKSEN:1 artiklaAnnetaan Alankomaille lupa soveltaa eriytettyä valmisteverokantaa vähärikkiseen bensiiniin (50 ppm) 1 päivästä lokakuuta 2002 alkaen 31 päivään joulukuuta 2004 asti.2 artiklaEdellä 1 artiklassa tarkoitetun valmisteveron alennuksen, jonka enimmäisarvo on  0,0136 euroa litralta, on oltava direktiivissä 92/82/ETY säädettyjen velvoitteiden ja erityisesti sen 3 ja 4 artiklassa tarkoitettuja vähimmäisverokantoja koskevien säännösten mukainen.3 artiklaTämän päätöksen voimassaolo päättyy 31 päivänä joulukuuta 2004.4 artiklaTämä päätös on osoitettu Alankomaiden kuningaskunnalle.Tehty BrysselissäNeuvoston puolestaPuheenjohtaja


Avis juridique important

|

52004SC0640

Ehdotus: neuvoston sekä neuvostossa kokoontuneiden Euroopan unionin jäsenvaltioiden hallitusten edustajien päätös Galileo- ja GPS-satelliittinavigointijärjestelmien ja niihin liittyvien sovellusten edistämistä, tarjontaa ja käyttöä koskevan sopimuksen allekirjoittamisesta ja väliaikaisesta soveltamisesta  /* SEK/2004/0640 lopull. */

Ehdotus: NEUVOSTON SEKÄ NEUVOSTOSSA KOKOONTUNEIDEN EUROOPAN UNIONIN JÄSENVALTIOIDEN HALLITUSTEN EDUSTAJIEN PÄÄTÖS Galileo- ja GPS-satelliittinavigointijärjestelmien ja niihin liittyvien sovellusten edistämistä, tarjontaa ja käyttöä koskevan sopimuksen allekirjoittamisesta ja väliaikaisesta soveltamisesta(komission esittämä)PERUSTELUTKomissio antoi tammikuussa 1998 tiedonannon Kohti Euroopan laajuista paikantamis- ja navigointiverkkoa: maailmanlaajuista satelliittinavigointijärjestelmää (GNSS) koskeva eurooppalainen strategia [1]. Siinä määritellään strategia sellaisen kattavan navigointilaitteistojen verkoston luomiseksi, jossa hyödynnetään mahdollisimman hyvin satelliittinavigointia parhaan mahdollisen palvelun tarjoamiseksi hyväksyttävään hintaan koko Euroopalle, myös pohjoisilla leveyspiireillä.[1]  KOM(1998) 29 lopullinen, 21.1.1998.Helmikuun 10. päivänä 1999 komissio antoi tiedonannon Galileo - Euroopan osallistuminen satelliittinavigointipalvelujen uuteen sukupolveen [2]. Siinä määritellään strategia Galileon, GNSS-2:n eurooppalaisen osan, kehittämiseksi neljässä vaiheessa, jotka ovat määrittely, kehitys ja validointi, käyttöönotto ja käyttö. Galileo tulee olemaan riippumaton Yhdysvaltain GPS-järjestelmästä, mutta täysin yhteentoimiva sen kanssa ja avoin yhteistyölle muiden kolmansien maiden kanssa.[2]  KOM(1999) 54 lopullinen, 10.2.1999.Heinäkuun 19. päivänä 1999 neuvosto antoi päätöslauselman, jossa kannatettiin komission tiedonantoa ja pyydettiin komissiota kartoittamaan yhteistyömahdollisuuksia.Komission 14. heinäkuuta 1999 tekemän ehdotuksen pohjalta neuvosto antoi 30. syyskuuta 1999 neuvotteluvaltuudet, joilla komissio valtuutettiin aloittamaan neuvottelut Amerikan yhdysvaltojen kanssa sopimuksen tekemiseksi maailmanlaajuisen siviilisatelliittinavigointijärjestelmän (GNSS) kehittämisestä.Huhtikuun 5. päivänä 2001 neuvosto antoi päätöslauselman [3], jossa se kannattaa yhteydenpidon jatkamista poliittisessa valvonnassaan sellaisten unionin ulkopuolisten maiden kanssa, jotka ovat kiinnostuneita osallistumisesta Galileon kehittämiseen. Lisäksi se kehotti aktiivisiin valmisteluihin WRC 2003 -konferenssia varten WRC 2000 -konferenssin saavutusten lujittamiseksi vahvistamalla yhteinen kanta Galileo-taajuuksien käyttöön.[3]  Neuvoston päätöslauselma Galileosta, EYVL C 157, 30.5.2001.Ehdotettu päätösKomissio suosittelee, että neuvosto antaa Euroopan yhteisön perustamissopimuksen 133 ja 170 artiklan ja 300 artiklan 2 kohdan ensimmäisen alakohdan ensimmäisen virkkeen nojalla valtuudet allekirjoittaa Euroopan yhteisön ja sen jäsenvaltioiden ja Yhdysvaltojen välinen sopimus Galileo- ja GPS-satelliittinavigointijärjestelmien ja niihin liittyvien sovellusten edistämisestä, tarjonnasta ja käytöstä ja soveltaa sitä väliaikaisesti.Ehdotus: Neuvoston sekä neuvostossa kokoontuneiden Euroopan unionin jäsenvaltioiden hallitusten edustajien päätös  Galileo- ja GPS-satelliittinavigointijärjestelmien ja niihin liittyvien sovellusten edistämistä, tarjontaa ja käyttöä koskevan sopimuksen allekirjoittamisesta ja väliaikaisesta soveltamisestaEUROOPAN UNIONIN NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 133 ja 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,sekä katsovat seuraavaa:(1) Komissio on neuvotellut Amerikan Yhdysvaltojen kanssa sopimuksen Galileo- ja GPS-satelliittinavigointijärjestelmiin liittyvästä yhteistyöstä.(2) Neuvottelut on saatu päätökseen ja sopimus parafoitiin 11 päivänä toukokuuta 2004.(3) Sopimuksen 20 artiklan 3 kohdan nojalla sopimuspuolten olisi sovellettava sitä väliaikaisesti sen voimaantuloon saakka.(4) Sopimus olisi yhteisön puolesta allekirjoitettava ja siihen olisi liitettävä päätös väliaikaisesta soveltamisesta,OVAT PÄÄTTÄNEET SEURAAVAA:1 artikla(1) Hyväksytään Galileo- ja GPS-satelliittinavigointijärjestelmien ja niihin liittyvien sovellusten edistämistä, tarjontaa ja käyttöä koskevan, Euroopan yhteisön ja sen jäsenvaltioiden ja Amerikan yhdysvaltojen välisen sopimuksen allekirjoittaminen yhteisön puolesta, edellyttäen että sopimus myöhemmin tehdään.(2) Valtuutetaan neuvoston puheenjohtaja nimeämään henkilö/henkilöt, jolla/joilla on valtuudet allekirjoittaa sopimus yhteisön puolesta.2 artikla(1) Sopimusta sovelletaan sen voimaantuloon saakka väliaikaisesti. Väliaikainen soveltaminen alkaa sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tarvittavien menettelyjen saattamisesta päätökseen. Soveltamisen alkamisen päivämäärä julkaistaan Euroopan unionin virallisessa lehdessä.(2) Sopimusteksti on tämän päätöksen liitteenä.3 artikla(1) Yhteisön ja jäsenvaltioiden edustajina sopimuksen 13 artiklan nojalla perustetuissa työryhmissä toimivat tapauksen mukaan komission ja jäsenvaltioiden edustajat.(2) Euroopan yhteisö ja sen jäsenvaltiot antavat yhdessä sopimuksen 19 artiklan 2 kohdassa tarkoitetut tiedot. Komissio esittää tiedot Euroopan yhteisön ja jäsenvaltioiden puolesta.(3) Sopimuksen liitteen 6 kohdassa tarkoitetun yhteisön kannan hyväksyy neuvosto komission ehdotuksesta perustamissopimuksen määräysten mukaisesti.Tämä päätös on osoitettu kaikille jäsenvaltioille.Tehty Brysselissä [...] päivänä [...]kuuta [...].[...]LIITESOPIMUS Galileo- ja GPS-satelliittinavigointijärjestelmienja niihin liittyvien sovellusten edistämisestä, tarjonnastaja käytöstäJohdanto-osaAMERIKAN YHDYSVALLAT, sekäBelgian kuningaskunta,Tsekin tasavalta,Tanskan kuningaskunta,Saksan liittotasavalta,Viron tasavalta,Helleenien tasavalta,Espanjan kuningaskunta,Ranskan tasavalta,Irlanti,Italian tasavalta,Kyproksen tasavalta,Latvian tasavalta,Liettuan tasavalta,Luxemburgin suurherttuakunta,Unkarin tasavalta,Maltan tasavalta,Alankomaiden kuningaskunta,Itävallan tasavalta,Puolan tasavalta,Portugalin tasavalta,Slovenian tasavalta,Slovakian tasavalta,Suomen tasavalta,Ruotsin kuningaskunta,ISON-BRITANNIAN JA POHJOIS-IRLANNIN YHDISTYNYT KUNINGASKUNTA,jotka ovat EUROOPAN YHTEISÖN perustamissopimuksen sopimuspuolia, jäljempänä 'jäsenvaltiot', sekä EUROOPAN YHTEISÖ, jotkatoteavat Yhdysvaltain ylläpitävän GPS-järjestelmänä (Global Positioning System) tunnettua satelliittinavigointijärjestelmää, joka on siviili- ja sotilaskäyttöön ajanmääritys-, navigointi- ja paikannustarkoituksiin signaaleja välittävä kaksikäyttöjärjestelmä,toteavat Yhdysvaltain tällä hetkellä tarjoavan GPS-peruspaikannuspalvelua (Standard Positioning Service) rauhanomaisiin, kaupallisiin ja tieteellisiin siviilikäyttötarkoituksiin jatkuvaluonteisesti ja maailmanlaajuisesti ilman suoria käyttäjämaksuja ja panevat merkille Yhdysvaltain aikomuksen jatkaa tämän palvelun ja vastaavien tulevien siviilipalvelujen tarjontaa tulevaisuudessa samoin ehdoin,toteavat Euroopan yhteisön olevan kehittämässä ja suunnittelevan jatkossa ylläpitävänsä maailmanlaajuista siviilisatelliittipaikannus-, ajanmääritys- ja paikannusjärjestelmää Galileoa, joka olisi radiotaajuuksiltaan yhteensopiva GPS:n kanssa ja yhteentoimiva GPS:n käyttäjätason siviilipalvelujen kanssa,toteavat GPS-signaaleja käytettävän maailmanlaajuisesti satelliittipohjaisissa navigointipalveluissa ja niiden tukijärjestelmissä,toteavat radiotaajuuksiltaan yhteensopivien ja käyttäjätasolla yhteentoimivien GPS:n ja Galileon siviilikäytön mahdollisuudet yhdessä lisätä näkyvien satelliittien määrää missä tahansa maapallolla ja parantaa näin navigointisignaalien saatavuutta siviilikäyttäjille kaikkialla maailmassa,toteavat, että Kansainvälinen siviili-ilmailujärjestö ICAO vahvistaa kansainvälisiä standardeja ja suosituksia ja muita ohjeita maailmanlaajuisten satelliittinavigointijärjestelmien käytöstä siviili-ilmailussa, että Kansainvälinen merenkulkujärjestö IMO vahvistaa kansainvälisiä standardeja ja muita ohjeita maailmanlaajuisten satelliittinavigointijärjestelmien käytöstä merenkulun navigoinnissa ja että Kansainvälinen televiestintäliitto ITU vahvistaa monenvälisiä ohjesääntöjä ja menettelytapoja, joita sovelletaan maailmanlaajuisten radionavigointijärjestelmien ja muiden radioviestintäjärjestelmien toimintaan,haluavat tarjota satelliittinavigoinnin käyttäjille ja laitevalmistajille laajemman valikoiman palveluja ja ominaisuuksia käyttäjäsovellusten lisäämiseksi samalla kuitenkin turvaten radiotaajuuksien käytön yhteensopivuuden jo käytössä olevien järjestelmien ja laitteiden kanssa,haluavat edistää markkinoiden avoimuutta ja helpottaa kaupan kasvua maailmanlaajuisen navigoinnin ja ajanmäärityksen tuotteissa, lisäarvopalveluissa ja tukijärjestelmissä,ovat vakuuttuneita tarpeesta ehkäistä maailmanlaajuisten satelliittinavigointi- ja ajanmäärityspalvelujen väärinkäyttö ja suojautua sitä vastaan tarpeettomasti häiritsemättä tai heikentämättä siviilikäyttöön saatavissa olevia signaaleja,ovat vakuuttuneita tarpeesta tehdä yhteistyötä, jotta tämän tärkeän teknologian hyödyt saadaan täysin käyttöön kaikissa asiaan liittyvissä sovelluksissa,katsovat tarvittavan yhteydenpitoa sopimukseen mahdollisesti liittyvien erimielisyyksien välttämiseksi tai ratkaisemiseksi, mukaan luettuina erimielisyydet siitä, miten sopimuspuolet siirtävät edelleen vastuualueeseensa kuuluvia velvollisuuksia,ovat sopineet seuraavaa:1 artiklaTavoitteet(1) Tämän sopimuksen tarkoituksena on tarjota puitteet sopimuspuolten yhteistyölle GPS- ja Galileo-siviilinavigointi- ja ajanmäärityssignaalien ja -palvelujen, niihin liittyvien lisäarvopalvelujen, tukijärjestelmien ja maailmanlaajuisen navigoinnin ja -ajanmäärityksen tuotteiden edistämisessä, tarjonnassa ja käytössä. Sopimuspuolet aikovat toimia yhdessä sekä kahden- että monenvälisissä yhteyksissä tässä sopimuksessa määrätyllä tavalla edistääkseen ja helpottaakseen kyseisten signaalien, palvelujen ja laitteiden rauhanomaista käyttöä siviili-, kaupallisiin ja tieteellisiin tarkoituksiin yhteisten turvallisuuteen liittyvien etujen mukaisesti. Tämän sopimuksen on tarkoitus täydentää ja tukea voimassa olevia ja mahdollisesti tulevaisuudessa neuvoteltavia sopimuspuolten välisiä sopimuksia, jotka liittyvät siviilisatelliittinavigointi- ja ajanmäärityssignaalien ja -palvelujen, niiden tukijärjestelmien tai niihin liittyvien lisäarvopalvelujen suunnitteluun ja toteuttamiseen.(2) Tämä sopimus ei vaikuta ICAOn tai IMOn vahvistamien standardien, menettelyjen, sääntöjen tai suositusten soveltamiseen. Sopimuspuolet vahvistavat aikomuksensa toimia näiden elinten hyväksymien sääntöjen ja prosessien mukaisesti.(3) Tämä sopimus ei vaikuta sopimuspuolten oikeuksiin ja velvollisuuksiin, jotka johtuvat Maailman kauppajärjestön perustamisesta tehdystä Marrakeshin sopimuksesta (jäljempänä 'WTO-sopimukset').2 artiklaMääritelmätTässä sopimuksessa tarkoitetaan:a) 'tukijärjestelmillä' siviilijärjestelmiä, jotka tarjoavat satelliittivälitteisten navigointi- ja ajanmäärityssignaalien käyttäjille tietoja käytössä olevan pääjärjestelmän tai pääjärjestelmien välittämien tietojen täydennykseksi sekä todellisiin tai näennäisetäisyyksiin perustuvia lisä-, korjaus- tai avustetietoja olemassa oleviin, näennäisetäisyyksiin perustuviin tietoihin. Näiden mekanismien avulla käyttäjille voidaan tarjota parempaa suorituskykyä, kuten parempaa tarkkuutta, saatavuutta, eheyttä ja luotettavuutta,b) 'siviilisatelliittinavigointi- ja -ajanmäärityspalvelulla' GPS:n tai Galileon tarjoamaa siviilisatelliittinavigointi- tai -ajanmäärityspalvelua, valtion käyttöön varattu suojattu palvelu (governmental service) mukaan luettuna,c) 'siviilisatelliittinavigointi- ja -ajanmäärityspalvelun tarjoajalla' valtiollista tai muuta tahoa, joka tarjoaa siviilisatelliittinavigointi- tai -ajanmäärityspalvelua,d) 'siviilisatelliittinavigointi- ja -ajanmäärityssignaalilla' GPS:n tai Galileon tarjoamaa siviilisatelliittinavigointi- tai -ajanmäärityssignaalia, valtion käyttöön varattu suojattu signaali (governmental service) mukaan luettuna,e) 'siviilisatelliittinavigointi- ja -ajanmäärityssignaalin tarjoajalla' valtiollista tai muuta tahoa, joka tarjoaa GPS- ja/tai Galileo-signaaleja tai -tukijärjestelmiä,f) 'salassapidettävällä tiedolla' virallista tietoa, joka on sopimuspuolten puolustus- tai ulkopoliittisen edun vuoksi pidettävä luottamuksellisena ja joka on luokiteltu salaiseksi sovellettavien lakien ja asetusten mukaisesti,g) 'Galileolla' Euroopan yhteisön ja sen jäsenvaltioiden, Euroopan avaruusjärjestön ESAn ja muiden tahojen kehittämää itsenäistä siviilihallinnon alaista eurooppalaista maailmanlaajuista siviilisatelliittinavigointi- ja -ajanmääritysjärjestelmää. Galileo käsittää avoimen palvelun, yhden tai useampia muita palveluja esimerkiksi ihmishengen turvallisuutta palveleviin ja kaupallisiin tarkoituksiin, valtion käyttöön varatun suojatun palvelun, jollainen on esimerkiksi julkisesti säännelty PRS-palvelu (Public Regulated Service), ja Euroopan yhteisön, sen jäsenvaltioiden ja muiden tahojen ylläpitämät tukijärjestelmät.h) 'maailmanlaajuisen navigoinnin ja ajanmäärityksen laitteella' mitä tahansa siviilikäyttöön tarkoitettua loppukäyttäjän laitetta, joka on suunniteltu lähettämään, vastaanottamaan tai käsittelemään satelliittivälitteisiä navigointi- ja ajanmäärityssignaaleja lisäarvopalvelun tarjoamiseksi taikka toimimaan tukijärjestelmän kanssa,i) 'GNSS:llä' maailmanlaajuista navigointisatelliittien järjestelmää (Global Navigation Satellite System),j) 'GPS:llä' maailmanlaajuisen GPS-paikannusjärjestelmän avointa peruspalvelua (Standard Positioning Service) (tai mitä tahansa tulevaa siviilipalvelua), jota Yhdysvaltain hallitus tarjoaa siviilikäyttöön; tällä hetkellä Yhdysvallat tarjoaa GPS:ää osana valtionhallintoaan, sillä palvelua ei tarjota kaupallisesti eikä kilpailussa yhden tai useamman muun palveluntarjoajan kanssa; GPS kattaa kaikki Yhdysvaltain hallituksen suoraan tarjoamat palvelun tukijärjestelmät tai parannukset,k) 'teollis- ja tekijänoikeuksilla' Tukholmassa 14 päivänä heinäkuuta 1967 Maailman henkisen omaisuuden järjestön perustamisesta tehdyn yleissopimuksen 2 artiklan mukaisesti määriteltyä henkistä omaisuutta,l) 'käyttäjätason yhteentoimivuudella' tilannetta, jossa useista GPS- ja Galileo-satelliiteista muodostuvan satelliittikokonaisuuden peittoalueella oleva kaksijärjestelmävastaanotin pystyy vastaanottamaan käyttäjätasolla paikannus-, navigointi- ja ajanmääritystietoja, jotka ovat vähintään yhtä laadukkaita kuin pelkästään jompaakumpaa järjestelmää käyttämällä vastaanotetut paikannus-, navigointi- ja ajanmääritystiedot,m) 'toimenpiteellä' mitä tahansa kansallista tai ylikansallista sopimuspuolen lakia, asetusta, sääntöä, menettelyä, päätöstä, hallinnollista toimea tai vastaavaa sitovaa toimea,n) 'sotilassatelliittinavigointi- ja -ajanmäärityspalvelulla' sopimuspuolen tarjoamaa satelliittinavigointi- ja -ajanmäärityspalvelua, joka on suunniteltu erityisesti puolustusvoimien tarpeisiin,o) 'radiotaajuuksien yhteensopivuudella' varmuutta siitä, että kumpikaan järjestelmä ei aiheuta sellaisia häiriöitä, jotka kohtuuttomasti huonontaisivat toisen järjestelmän erillispalvelua,p) 'valtion käyttöön varatulla suojatulla palvelulla' sopimuspuolen tarjoamaa suojattua, käyttöoikeuksiltaan rajattua satelliittinavigointi- ja ajanmäärityspalvelua, joka on suunniteltu erityisesti valtuutettujen valtiollisten käyttäjien tarpeisiin,q) 'lisäarvopalvelulla' lähellä käyttäjää olevaa palvelua tai sovellusta, tukijärjestelmät pois luettuina, jossa siviilisatelliittinavigointi- ja -ajanmäärityssignaalien tai -palvelujen pohjalta pyritään tarjoamaan käyttäjälle lisätoiminteita tai -hyötyjä.3 artiklaSoveltamisalaEllei sopimuksessa toisin määrätä, sitä sovelletaan kaikkiin sopimuspuolten toimenpiteisiin, jotka koskevat siviilisatelliittinavigointi- ja -ajanmäärityssignaaleja ja -signaalin tarjoajia, siviilisatelliittinavigointi- ja -ajanmäärityspalveluja ja palvelun tarjoajia, tukijärjestelmiä, lisäarvopalveluja ja lisäarvopalvelujen tarjoajia sekä maailmanlaajuisen navigoinnin ja ajanmäärityksen tuotteita.Sotilassatelliittinavigointi- ja -ajanmäärityspalvelujen tarjonta ei kuulu sopimuksen soveltamisalaan, lukuun ottamatta tilanteita, joista määrätään tämän sopimuksen 4 artiklassa radiotaajuuksien yhteensopivuuden osalta, 11 artiklassa ja liitteessä.Valtion käyttöön varatut suojatut palvelut eivät kuulu 5 ja 6 artiklan, 8 artiklan 2 kohdan ja 10 artiklan 3 kohdan soveltamisalaan.4 artiklaYhteentoimivuus ja radiotaajuuksien yhteensopivuus(1) Tätä artiklaa sovelletaan GPS:ään ja Galileoon sellaisina kuin ne on edellä määritelty sekä radiotaajuuksien yhteensopivuuden osalta kaikkiin satelliittinavigointi- ja -ajanmäärityspalveluihin.(2) Sopimuspuolet ovat yhtä mieltä siitä, että GPS:n ja Galileon on oltava radiotaajuuksiltaan yhteensopivia. Tätä kohtaa ei sovelleta paikallisesti alueisiin, joilla suoritetaan sotilasoperaatioita. Sopimuspuolet eivät tarpeettomasti saa häiritä tai heikentää siviilikäyttöön saatavilla olevia signaaleja.(3) Sopimuspuolet ovat yhtä mieltä myös siitä, että GPS:n ja Galileon on oltava mahdollisimman yhteentoimivia siviilikäyttäjätasolla. Tämän yhteentoimivuuden saavuttamiseksi ja näiden kahden järjestelmän yhteiskäytön helpottamiseksi sopimuspuolet sopivat toteuttavansa geodeettiset koordinaatistonsa mahdollisimman tarkasti ITRS-järjestelmän (International Terrestrial Reference System) mukaisesti. Lisäksi sopimuspuolet sopivat lähettävänsä palvelujensa navigointiviesteissä Galileon ja GPS:n järjestelmäajan eron liitteessä mainitun asiakirjan GPS/Galileo Time Offset Preliminary Interface Definition mukaisesti.(4) Sopimuspuolet sopivat, että 13 artiklan nojalla perustettu radiotaajuuksien yhteensopivuutta ja yhteentoimivuutta käsittelevä työryhmä jatkaa jo aloitettua työtä muun muassa seuraavien tavoitteiden saavuttamiseksi:(a) radiotaajuuksien yhteensopivuus säilytetään järjestelmien uudenaikaistamisen tai jatkokehityksen yhteydessä; (sopimuspuolten on selvitettävä tarkemmin Galileon ja GPS III:n radiotaajuuksien yhteensopivuus),(b) signaalin parempi saatavuus ja luotettavuus täydentävien järjestelmäarkkitehtuurien kautta käyttäjien hyödyksi kaikkialla maailmassa,(c) yhteentoimivuus siviilikäyttäjätasolla.(5) Turvatakseen entistä paremmin radiotaajuuksien yhteensopivuuden ja siviilipalvelujen yhteentoimivuuden sopimuspuolet varmistavat, että niiden tukijärjestelmät täyttävät sopimuspuolia sitovat ICAOn, IMOn ja ITUn vaatimukset ja muut sopimuspuolten keskinäisesti hyväksymät vaatimukset.(6) Tämä sopimus ei vaikuta ITUn vahvistamien standardien, menettelyjen, sääntöjen tai suositusten soveltamiseen. Sopimuspuolet vahvistavat aikomuksensa toimia tämän elimen hyväksymien sääntöjen ja prosessien mukaisesti.5 artiklaStandardit, sertifiointi, sääntelytoimenpiteet ja valtuutuksetSopimuspuolet sopivat kuulevansa toisiaan ennen toimenpiteitä, joilla:(1) vahvistetaan suoraan tai epäsuorasti (esimerkiksi alueellisen organisaation kautta) rakenne- tai suorituskykystandardeja, sertifiointivaatimuksia, toimilupavaatimuksia, teknisiä määräyksiä tai vastaavia määräyksiä sovellettaviksi siviilisatelliittinavigointi- ja -ajanmäärityssignaaleihin tai -palveluihin, tukijärjestelmiin, lisäarvopalveluihin, maailmanlaajuisen navigoinnin ja ajanmäärityksen laitteisiin, siviilisatelliittinavigointi- ja -ajanmäärityssignaalien tai -palvelujen tarjoajiin tai lisäarvopalvelujen tarjoajiin tai(2) joilla suoraan tai epäsuorasti annetaan valtuudet käyttää siviilisatelliittinavigointi- ja -ajanmäärityssignaaleja tai -palveluja, lisäarvopalveluja, tukijärjestelmiä tai maailmanlaajuisen navigoinnin ja ajanmäärityksen laitteita sopimuspuolen alueella (ellei ICAO tai IMO nimenomaisesti ole antanut lupaa tällaiseen käyttöön valtuuttamiseen).6 artiklaSyrjimättömyys ja kauppa(1) Sopimuspuolet vahvistavat syrjimättömän suhtautumisensa siviilisatelliittinavigointi- ja -ajanmäärityssignaaleihin, tukijärjestelmiin ja lisäarvopalveluihin liittyvien tuotteiden ja palvelujen kauppaan.(2) Sopimuspuolet vahvistavat, että siviilisatelliittinavigointi- ja -ajanmäärityssignaaleihin tai -palveluihin, tukijärjestelmiin ja lisäarvopalveluihin liittyviä tuotteita ja palveluja koskevia toimenpiteitä ei pitäisi käyttää keinona rajoittaa tai tarpeettomasti haitata kansainvälistä kauppaa.(3) Sopimuksen 13 artiklan nojalla perustettu kauppaa ja siviilisovelluksia käsittelevä työryhmä tarkastelee muun muassa syrjimättömyyttä ja muita kauppakysymyksiä, jotka koskevat siviilisatelliittinavigointi- ja -ajanmäärityssignaaleja tai -palveluja, tukijärjestelmiä, lisäarvopalveluja ja maailmanlaajuisen navigoinnin ja ajanmäärityksen tuotteita, mukaan luettuina mahdollisuudet tehdä lisäsitoumuksia asianmukaisissa kahden- ja monenvälisissä yhteyksissä.7 artiklaSiviilisatelliittinavigointi- tai -ajanmäärityssignaalien vapaa saatavuus(1) Sopimuspuolet eivät muutoin kuin kansalliseen turvallisuuteen liittyvistä syistä saa rajoittaa avointen palvelujensa paikannus-, navigointi- ja ajanmääritystietojen käyttöä tai saatavuutta loppukäyttäjien tarkoituksiin, mukaan luettuina tukijärjestelmät. Tämä määräys ei estä syrjimättömien kaupallisten järjestelyjen asettamista ehdoksi sille, että muut tahot, kuten satelliittinavigointi- ja -ajanmäärityslaitteiden valmistajat, saavat käyttää tietoja.(2) Sopimuspuolet pyrkivät tarjoamaan signaaleja ihmishengen turvallisuutta palveleviin tarkoituksiin toimivaltaisten kansainvälisten elinten hyväksymällä varmuustasolla.8 artiklaVapaa tiedonsaanti(1) Sopimuspuolet saattavat sovellettavien vientirajoitusten asettamissa rajoissa julkisesti ja syrjimättömästi saataville riittävät tiedot salaamattomista siviilisatelliittinavigointi- ja -ajanmäärityssignaaleista ja tukijärjestelmistä, jotta halukkailla on tasavertaiset mahdollisuudet käyttää näitä signaaleja, valmistaa näitä signaaleja käyttäviä laitteita tai tarjota näitä signaaleja käyttäviä lisäarvopalveluja. Tällaisissa tiedoissa on esitettävä vähintään signaalin tekninen erittely, mukaan luettuina vähimmäiskäyttöehdot, radiotaajuusominaisuudet ja navigointiviestin rakenne.(2) Siinä määrin kuin sopimuspuoli tarjoaa siviilikäyttäjille sellaisia siviilisatelliittinavigointi- ja ajanmäärityssignaaleja tai -palveluja, tukijärjestelmiä tai lisäarvopalveluja, jotka ovat salattuja tai muutoin omaavat ominaisuuksia, joiden ansiosta maailmanlaajuisen navigointipalvelun tarjoaja voi estää niiden käytön haluamiltaan käyttäjiltä, sopimuspuolen on vientirajoitusten rajoissa annettava toisen sopimuspuolen maailmanlaajuisten navigointi- ja ajanmäärityslaitteiden valmistajille ja tukijärjestelmien ja lisäarvopalvelujen tarjoajille syrjimättömästi tiedot, jotka ovat tarpeen tällaisten salaus- tai muiden ominaisuuksien sisällyttämiseksi niiden laitteisiin, tarvittavan tiedon lisensoinnilla tai muilla tavoin markkinahinnoin.9 artiklaTeollis- ja tekijänoikeudetTällä sopimuksella ei ole tarkoitus vaikuttaa teollis- ja tekijänoikeuksiin, joita kohdistuu maailmanlaajuisen satelliittinavigoinnin ja -ajanmäärityksen signaaleihin, palveluihin ja tuotteisiin.10 artiklaSiviilisatelliittinavigointi- ja -ajanmäärityssignaalien kustannusten kattaminen(1) Sopimuspuolet pyrkivät tarjoamaan navigointi- ja ajanmäärityssignaaleja avoimena palveluna perimättä suoria maksuja käytöstä tai signaalin hyödyntämisestä tukijärjestelmissä.(2) Jos sopimuspuoli perii ihmishengen turvallisuutta palvelevasta käytöstä kansainvälisen merenkulun tai ilmailun alalla maksua, se pyrkii toimimaan tässä ICAOn ja IMOn mukaisesti.(3) Sopimuspuolten on tarvittaessa kuultava toisiaan kustannustenkattamisperiaatteistaan. Sopimuspuolet pyrkivät edistämään käytännön toimia avoimuuden ja jäljitettävyyden varmistamiseksi palvelujen tarjonnasta perittävien maksujen määräytymisessä.11 artiklaKansallinen turvallisuus ja taajuuksien käyttö(1) Sopimuspuolet pyrkivät yhdessä edistämään tarvittavien taajuuksien saamista satelliittinavigointi- ja -ajanmäärityssignaalien käyttöön, varmistamaan käyttämiensä radiotaajuuksien yhteensopivuuden signaaliensa välillä, suojaamaan kaikin käytännössä kohtuullisin tavoin toisensa signaalit muiden järjestelmien radiotaajuuslähetteistä aiheutuvilta häiriöiltä ja edistämään erityisesti ITUssa taajuuksien yhdenmukaista käyttöä maailmanlaajuisesti. Sopimuspuolet tekevät yhteistyötä häiriölähteiden tunnistamisessa ja tästä johtuvissa jatkotoimissa.(2) Sopimuspuolet aikovat estää satelliittinavigointi- ja -ajanmäärityspalvelujen vihamielisen käytön pitäen samalla kuitenkin palvelua yllä alueilla, jotka eivät kuulu vihamielisen toiminnan piiriin. Tästä syystä niiden satelliittinavigointi- ja -ajanmäärityssignaalien on täytettävä kansalliseen turvallisuuteen liittyvät vaatimukset, jotka on määritelty liitteessä mainituissa asiakirjoissa National Security Compatibility Compliance for GPS and Galileo Signals in the 1559-1610 MHz Band, Part 1, Part 2 and Part 3 ('jäljempänä 'kriteeri-, perusvaatimus- ja menetelmäasiakirjat'), kriteeri-, perusvaatimus- ja menetelmäasiakirjoissa esitettyjen menetelmien ja perusvaatimusten mukaisesti.(3) Sopimuspuolet ovat yhtä mieltä siitä, että tämän sopimuksen liitteessä määritellyt signaalirakenteet vastaavat kriteeri-, perusvaatimus- ja menetelmäasiakirjoissa kuvattuja kansalliseen turvallisuuteen liittyviä vaatimuksia.(4) Jotta palvelujen laatua ja turvallisuutta voitaisiin ylläpitää ja jatkuvasti parantaa, järjestelmien on pystyttävä vastaamaan ennakoimattomiin muutoksiin teknologiassa, käyttäjien tarpeissa ja radiotaajuusympäristössä. Järjestelmiään uudenaikaistaessaan ja kehittäessään sopimuspuolet pyrkivät säilyttämään yhteensopivien ja yhteentoimivien yhteisten siviilisignaalien turvallisuuden ja niistä saatavat markkinahyödyt.(5) Sopimuspuolten on tiedotettava toisilleen ja kuultava toisiaan liitteessä määriteltyjen perussignaalirakenteiden toteutukseen liittyvissä asioissa. Sopimuspuolen on diplomaattiteitse kirjallisesti ilmoitettava toiselle sopimuspuolelle halustaan tehdä muutoksia tai lisäyksiä liitteessä määriteltyihin ja sovittuihin perussignaalirakenteisiin.(6) Ellei sopimuspuoli esitä kansalliseen turvallisuuteen, sellaisena kuin se on otettu huomioon kriteeri-, perusvaatimus- ja menetelmäasiakirjoissa, tai radiotaajuuksien yhteensopivuuteen liittyviä epäilyksiä kolmen kuukauden kuluessa kohdassa 5 tarkoitetun ilmoituksen saamisesta, se ei vastusta ilmoituksessa määritellyn vaihtoehtoisen signaalirakenteen hyväksymistä ja käyttöönottoa. Jos sopimuspuoli esittää määräajassa kansalliseen turvallisuuteen tai radiotaajuuksien yhteensopivuuteen liittyviä epäilyksiä, sopimuspuolten on viipymättä ryhdyttävä yhteydenpitoon varmistaakseen, että vaihtoehtoinen signaalirakenne vastaa kriteeri-, perusvaatimus- ja menetelmäasiakirjoissa asetettuja kansalliseen turvallisuuteen liittyviä vaatimuksia sekä radiotaajuuksien yhteensopivuutta koskevia vaatimuksia; tätä selvittäessään ne käyttävät liitteessä mainittuja perusvaatimus- ja menetelmäasiakirjoja.(7) Sopimuspuolet sopivat käyttävänsä Galileon avoimessa palvelussa (Open Service) ja tulevassa GPS III -siviilisignaalissa (Standard Positioning Service) yhteistä perusmodulaatiota liitteessä kuvatulla tavalla. Sopimuspuolet pyrkivät yhdessä viipymättä optimoimaan modulaatiomenetelmän omissa järjestelmissään. Jos sopimuspuoli tekee Galileon avoimen palvelun tai tulevan GPS III -siviilisignaalin modulaatioon muutoksia tai lisäyksiä 5 ja 6 kohdassa määrättyä menettelyä käyttäen, toinen sopimuspuoli ei ole velvollinen tekemään muutoksia tai lisäyksiä omaan modulaatioonsa.(8) Sopimuspuolet sopivat selvittävänsä 13 artiklan 2 kohdan d alakohdalla perustetussa turvallisuuskysymyksiä käsittelevässä työryhmässä mahdollisuudet turvata valtion käyttöön varattu suojattu palvelu kansallisen turvallisuuden turvaamisen yhteydessä.12 artiklaGPS:n ja Galileon etsintä- ja pelastuspalvelutSekä Galileo-satelliitteihin että GPS:n tulevien sukupolvien satelliitteihin on suunnitteilla maailmanlaajuinen etsintä- ja pelastuspalvelu. Sopimuspuolet ovat yhtä mieltä siitä, että näiden palvelujen on oltava taajuuksiltaan yhteensopivia ja mahdollisimman yhteentoimivia käyttäjätasolla. Sopimuspuolet tekevät asianmukaista yhteistyötä Galileon ja GPS-satelliittien tulevien sukupolvien maailmanlaajuisiin etsintä- ja pelastuspalveluihin liittyvissä kysymyksissä COSPAS-SARSAT -neuvostossa ja muissa keskinäisesti sovituissa yhteyksissä.13 artiklaYksityiskohtaiset säännöt(1) Sopimuspuolet perustavat työryhmiä käsittelemään yhteisesti sovittuja aiheita. Kuhunkin työryhmään osallistuu sopimuspuolten asianmukaisten toimivaltaisten viranomaisten edustajia. Työryhmiin voi osallistua kolmansia sopimuspuolia vain sopimuspuolten yhteisellä suostumuksella.(2) Perustetaan 1 kohdan nojalla seuraavat työryhmät:(a) siviilisatelliittinavigointi- ja -ajanmäärityspalvelujen radiotaajuuksien yhteensopivuutta ja yhteentoimivuutta käsittelevä työryhmä,(b) kauppaa ja siviilisovelluksia käsittelevä työryhmä,(c) yhteistyötä seuraavan sukupolven siviilisatelliittinavigointi- ja -ajanmääritysjärjestelmien suunnittelussa ja kehittämisessä käsittelevä työryhmä,(d) GPS:n ja Galileon turvallisuuskysymyksiä sekä valtion käyttöön varattuihin suojattuihin palveluihin liittyviä sovelluksia koskevaa tiedonvaihtoa ja tällaisten palvelujen signaalien vuorovaikutusta käsittelevä työryhmä; tämän ryhmän tehtävänä on myös pyrkiä määrittelemään 11 artiklassa tarkoitetun ilmoitus- ja kuulemismenettelyn yksityiskohdat sekä mahdolliset yhteydenpidon kanavat.(3) Sopimuspuolet voivat tarpeen mukaan vahvistaa 1 kohdan nojalla perustetuille työryhmille työjärjestyksiä.(4) Kaikkeen tämän sopimuksen nojalla tapahtuvaan tiedon, laitteiden, teknologian ja datan (myös salassapidettävän tiedon) vaihtoon sekä palvelujen toimittamiseen sovelletaan asiaa koskevia lakeja ja asetuksia, mukaan luettuina vientirajoituslait ja -asetukset. Tällaisia toiselle sopimuspuolelle siirrettyjä tietoja, laitteita, teknologioita tai datakokonaisuuksia on käytettävä ainoastaan tämän sopimuksen tarkoituksiin, eikä niitä saa siirtää tai antaa käyttöön kolmannelle maalle, yritykselle, henkilölle, järjestölle tai hallitukselle ilman alkuperäsopimuspuolen kirjallista ennakkosuostumusta.(5) Sopimuspuolet sopivat käsittelevänsä asiaa koskevien lakien, asetusten ja valtion virallisen politiikan asettamissa rajoissa mahdollisimman nopeasti vientilupahakemukset, jotka koskevat Galileon tai GPS:n kehittämiseen ja toteuttamiseen tarvittavia tuotteita, tietoja, teknologioita tai datakokonaisuuksia.(6) Tämän sopimuksen täytäntöönpanoon liittyvää salassapidettävää tietoa voidaan työryhmissä tai muutoin vaihtaa ainoastaan tämän sopimuksen liitteen 2 kohdassa määrätyin ehdoin.(7) Sopimuspuolet kokoontuvat tarpeen mukaan ja pääsääntöisesti kerran vuodessa arvioimaan työryhmien tarvetta, määrittelemään tai muuttamaan työryhmien työjärjestyksiä ja tarkastelemaan työryhmien työn edistymistä.14 artiklaJatkotoimetSopimuspuolet aikovat käynnistää keskustelut jatkosopimuksesta, joka koskisi niiden itsenäisesti rahoitettuihin ja ylläpidettyihin siviilisatelliittinavigointi- ja -ajanmääritysjärjestelmiin liittyvää yhteistyötä sen jälkeen, kun Galileo on saavuttanut toimintavalmiuden. Keskusteluissa sopimuspuolet aikovat selvitellä eri koordinointivaihtoehtoja, kuten korkean tason yhteydenpitoneuvoston perustamista; neuvosto kokoontuisi kerran tai kahdesti vuodessa keskustelemaan poliittisista kysymyksistä ja tulevaisuuden järjestelmäsuunnittelusta; lisäksi voitaisiin perustaa pieni GPS-Galileo-sihteeristö hoitamaan yhteistoimintaan liittyvää tiedonvaihtoa ja käytännön koordinointia sekä sopia yhteisistä yhteyshenkilöistä.15 artiklaToiminta kansainvälisissä järjestöissäTämän sopimuksen tavoitteiden edistämiseksi ja saavuttamiseksi sopimuspuolet tekevät tarpeen mukaan yhteistyötä yhteisen edun mukaisissa, siviilisatelliittinavigointi- ja -ajanmäärityssignaaleja ja -järjestelmiä, lisäarvopalveluja ja maailmanlaajuisen navigoinnin ja ajanmäärityksen tuotteita koskevissa asioissa ICAOssa, ITUssa, IMOssa, WTO:ssa ja muissa kansainvälisissä järjestöissä ja yhteyksissä.16 artiklaRahoitusKumpikin sopimuspuoli vastaa sille tämän sopimuksen mukaisista velvollisuuksista aiheutuneista kustannuksista. Tästä sopimuksesta johtuvien velvoitteiden ehtona on, että sopimuspuolilla on käytettävissään riittävästi varoja tähän tarkoitukseen.17 artiklaNeuvottelut ja erimielisyyksien ratkaiseminen(1) Tämän sopimuksen sisältöä, tulkintaa tai soveltamista koskevat mahdolliset erimielisyydet ratkaistaan neuvotteluilla.(2) Tämän artiklan 1 kohdassa sekä 5 artiklassa, 10 artiklan 3 kohdassa ja 11 artiklan 5 ja 6 kohdassa tarkoitettuihin neuvotteluihin osallistuu tarpeen mukaan toisaalta Euroopan unionin neuvoston ja Euroopan komission ja toisaalta Yhdysvaltain edustajia.(3) Tämä sopimus ei rajoita sopimuspuolten mahdollisuutta ratkaista erimielisyys WTO-sopimusten mukaisesti.18 artiklaSopimuspuolten määrittelyTässä sopimuksessa tarkoitetaan 'sopimuspuolilla' toisaalta Euroopan yhteisöä tai sen jäsenvaltioita tai Euroopan yhteisöä ja sen jäsenvaltioita yhdessä omien toimivaltuuksiensa osalta sekä toisaalta Yhdysvaltoja.19 artiklaVelvollisuudet ja vastuut(1) Sopimuspuolet ovat vastuussa tämän sopimuksen mukaisten velvollisuuksiensa täyttämisestä.(2) Jos on epäselvää, kuuluuko tietty tähän sopimukseen perustuva velvollisuus Euroopan yhteisölle vai sen jäsenvaltioille, niiden on Yhdysvaltain pyynnöstä ilmoitettava, kummalle velvollisuus kuuluu. Mikäli Euroopan yhteisö tai sen jäsenvaltiot eivät anna tätä tietoa kohtuullisessa ajassa tai antavat ristiriitaisia tietoja, ne ovat yhdessä vastuussa kyseisen velvollisuuden täyttämisestä.20 artiklaVoimaantulo ja voimassaolon päättyminen(1) Tämä sopimus tulee voimaan päivänä, jona Euroopan yhteisö ja sen jäsenvaltiot ja Yhdysvallat ilmoittavat sopimuksen tallettajalle diplomaattinootein saattaneensa päätökseen sopimuksen voimaan saattamisen edellyttämät sisäiset menettelyt.(2) Valtiot, joista tulee Euroopan unionin jäseniä sen jälkeen kun sopimuspuolet ovat allekirjoittaneet sopimuksen, voivat liittyä sopimukseen.(3) Tämän artiklan 1 kohdasta poiketen sopimuspuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona sopimuspuolet ovat ilmoittaneet toisilleen tätä varten tarvittavien menettelyjen saattamisesta päätökseen.(4) Euroopan yhteisö toimii sopimuksen tallettajana.(5) Sopimus on voimassa kymmenen vuotta. Vähintään kolme kuukautta ennen ensimmäisen kymmenvuotiskauden päättymistä sopimuspuolten on ilmoitettava toisilleen siitä, haluavatko ne uusia sopimuksen viiden vuoden kaudeksi. Tämän jälkeen sopimus uusitaan ilman eri toimenpiteitä viideksi vuodeksi kerrallaan, ellei toisaalta Euroopan yhteisö ja sen jäsenvaltiot tai toisaalta Yhdysvallat ilmoita tallettajalle kirjallisesti vähintään kolme kuukautta ennen viisivuotiskauden päättymistä aikomuksestaan olla uusimatta sopimusta.(6) Tätä sopimusta voidaan muuttaa ainoastaan sopimuspuolten yhteisellä päätöksellä. Tämän sopimuksen muutokset on ensin hyväksyttävä sopimuspuolten sisäisten menettelyjen mukaisesti.(7) Sopimuspuolet arvioivat tämän sopimuksen täytäntöönpanoa vuonna 2008 ja voivat tuolloin tehdä siihen muutoksia 6 kohdassa määrätyn menettelyn mukaisesti.(8) Tämä sopimus voidaan irtisanoa milloin tahansa vuoden irtisanomisajalla.Tämä sopimus on laadittu __________, __________ päivänä ____kuuta 2004 kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan, latvian, liettuan, maltan, puolan, slovakin, sloveenin, tsekin, unkarin ja viron kielillä. Englanninkielinen teksti on todistusvoimainen.[...]LIITEGPS:N JA GALILEO:N SIGNAALIRAKENTEET(1) Kansalliseen turvallisuuteen, radiotaajuuksien välisten kohtuuttomien häiriöiden välttämiseen ja GNSS-järjestelmän vaatimuksiin liittyvistä syistä sopimuspuolet sopivat seuraavista perussignaalirakenteista:* Galileon valtion käyttöön varatussa suojatussa palvelussa taajuuskaistalla* 1559-1610 MHz käytetään kosinivaiheista BOC-modulointia (Binary Offset Carrier) alikantoaallon taajuuden ollessa 15,345 MHz ja koodin nopeuden ollessa 2,5575 Mcps (mega-chips per second) keskitettynä 1575,42 MHz taajuudelle (kosinivaiheinen BOC (15, 2.5); signaalivoimakkuus on määritelty alla mainitussa asiakirjassa Reference Assumptions for GPS/Galileo Compatibility Analyses.* Muissa Galileo-palveluissa, kuten avoimessa palvelussa (Open Service, OS), ihmishengen turvaamistarkoituksiin liittyvässä palvelussa (Safety-of-Life service, SoL) ja kaupallisessa palvelussa (Commercial Service, CS), taajuuskaistalla 1559-1610 MHz käytetään signaalirakenteessa BOC-modulointia (Binary Offset Carrier) alikantoaallon taajuuden ollessa 1,023 MHz ja koodin nopeuden ollessa 1,023 Mcps (mega-chips per second) (BOC 1,1) keskitettynä 1575,42 MHz taajuudelle; signaalivoimakkuus on määritelty alla mainitussa asiakirjassa Reference Assumptions for GPS/Galileo Compatibility Analyses.* GPS:n signaalirakenteessa taajuuskaistalla 1559-1610 MHz keskitettynä taajuudelle 1575,42 MHz käytetään BPSK-modulointia (Binary Phase Shift Key) koodin nopeuden ollessa 1,023 Mcps; BPSK-modulointia koodin nopeuden ollessa 10,23 Mcps; sekä BOC-modulointia alikantoaallon taajuuden ollessa 10,23 MHz ja koodin nopeuden ollessa 5,115 Mcps; signaalivoimakkuus on määritelty alla mainitussa asiakirjassa Reference Assumptions for GPS/Galileo Compatibility Analyses. Tulevaisuudessa tähän signaalirakenteeseen lisätään taajuudelle 1575,42 MHz keskitetty BOC-modulaatio (1, 1).(2) Salassapidettävät perusvaatimukset ja menetelmät, joita käytetään kansalliseen turvallisuuteen liittyvien kriteerien täyttymisen määrittelyssä sekä itse kriteerit sisältyvät seuraaviin asiakirjoihin: National Security Compatibility Compliance for GPS and Galileo Signals in the 1559-1610 MHz Band, Part 1, Part 2 and Part 3, (jäljempänä 'osa 1', 'osa 2,' ja 'osa 3,') päivätty __, sekä näihin asiakirjoihin tehtävät muutokset, joista on sovittu yhdessä tämän liitteen 6 kohdan a alakohdan mukaisesti. Osan 1, osan 2 ja osan 3 tietoihin voivat tutustua ainoastaan Yhdysvallat ja ne jäsenvaltiot, jotka ovat tehneet Yhdysvaltain kanssa GSOMIA-sopimuksen (General Security of Military Information Agreement) tai GSOIA-sopimuksen (General Security of Information Agreement), joita sovelletaan kyseisten salassapidettävien asiakirjojen saatavuuteen, hallussapitoon, käyttöön ja luovuttamiseen. Jos Euroopan yhteisön ja Yhdysvaltojen välillä tehdään tulevaisuudessa sopimus tietojen salassapidosta, sitä sovelletaan osan 1, osan 2 ja osan 3 saatavuuteen, hallussapitoon, käyttöön ja luovuttamiseen. Toistaiseksi Euroopan komission edustajilla ja Galileo-yhteisyrityksen ja Euroopan avaruusjärjestön työntekijöillä on mahdollisuus suullisesti ja silmämääräisesti saada tietoa osasta 2 tämän sopimuksen täytäntöönpanon ja noudattamisen mahdollistamiseksi, kunhan he ovat saaneet tähän hyväksynnän asianmukaisessa luotettavuusselvityksessä, jonka Yhdysvaltain kanssa GSOMIA- tai GSOIA-sopimuksen tehnyt jäsenvaltio on suorittanut kansallisten turvallisuusmenettelyjensä ja -lakiensa sekä Yhdysvaltain kanssa tehdyn GSOMIA- tai GSOIA-sopimuksen mukaisesti. Euroopan komission edustajilla ja Galileo-yhteisyrityksen ja Euroopan avaruusjärjestön työntekijöillä on oikeus tutustua osiin 1 ja 3 niihin sovellettavien turvallisuussääntöjen mukaisesti. Salattavat tiedot on aina suojattava ja niitä saa käsitellä vain sellaisissa tiloissa, joissa on asiaan liittyvien turvallisuusmenettelyjen ja -lakien sekä GSOMIA- tai GSOIA-sopimuksen mukainen kulunvalvonta.(3) Radiotaajuuksia käyttävien signaalien yhteensopivuuden analysointia koskevat perusvaatimukset esitetään 20 päivänä maaliskuuta 2003 päivätyssä asiakirjassa Reference Assumptions for GPS/Galileo Compatibility Analyses, sekä siihen tulevaisuudessa tehtävissä, sopimuspuolten yhdessä hyväksymissä muutoksissa.(4) Radiotaajuuksien yhteensopivuuden analysointia koskevat menetelmät esitetään _________ päivätyssä asiakirjassa Models and Methodology for GPS/Galileo Radio Frequency Compatibility Analyses, sekä siihen tulevaisuudessa tehtävissä, sopimuspuolten yhdessä hyväksymissä muutoksissa.(5) Galileon ja GPS:n järjestelmäajan eron lähettäminen palvelujen navigointiviesteissä kuvaillaan _________ päivätyssä asiakirjassa GPS/Galileo Time Offset Preliminary Interface Definition, sekä siihen tulevaisuudessa tehtävissä, sopimuspuolten yhdessä hyväksymissä muutoksissa.(6) a) Tämän sopimuksen 20 artiklan 6 kohdasta poiketen tulevaisuudessa tehtävät muutokset asiakirjaan National Security Compatibility Compliance for GPS and Galileo Signals in the 1559-1610 MHz Band, Part 1, Part 2 and Part 3 hyväksytään yhteisellä päätöksellä 13 artiklan 2 kohdan d alakohdan nojalla perustetun työryhmän alaryhmässä, joko koostuu toisaalta Yhdysvaltain edustajista ja toisaalta Euroopan yhteisön edustajina toimivista Euroopan komission edustajista, joilla on oikeus tutustua näihin salassapidettäviin asiakirjoihin tämän liitteen 2 kohdan mukaisesti, ja niiden jäsenvaltioiden edustajista, joilla on oikeus tutustua näihin salassapidettäviin asiakirjoihin tämän liitteen 2 kohdan mukaisesti. Nämä päätökset sitovat sopimuspuolia.  b) Tämän sopimuksen 20 artiklan 6 kohdasta poiketen tulevaisuudessa tehtävät muutokset seuraaviin asiakirjoihin tehdään sopimuspuolten asianmukaisten edustajien toimesta yhteisellä päätöksellä 13 artiklan 2 kohdan a alakohdan nojalla perustetussa työryhmässä, johon kuuluu myös Yhdysvaltain edustajia: Reference Assumptions for GPS/Galileo Compatibility Analyses; Models and Methodology for GPS/Galileo Radio Frequency Compatibility Analyses; GPS/Galileo Time Offset Preliminary Interface Definition. Nämä päätökset sitovat sopimuspuolia.